Държавен вестник, бр. 16, 2018 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  16
3. възстановителни мерки, ако е необхо-
димо;
4. обособяване на зони със специален ре-
жим, ако е необходимо.
Г л а в а  д е с е т а
КОНТРОЛ И УПРАВЛЕНИЕ НА ВИСОКО-
АКТИВНИ ИЗТОЧНИЦИ
Раздел І
Общи изисквания
Чл. 120. (1) Предприятията, които произ-
веждат, обработват, съхраняват или използват 
радиоактивни източници (закрити или открити 
източници), са длъжни да водят отчет и да 
извършват инвентаризация по ал. 2.
(2) Всяко предприятие е длъжно ежегод-
но да определя комисия за инвентаризация, 
която да проверява наличието, местополо-
жението, преместването, погребването, из-
разходването и състоянието на използваните 
и съхраняваните радиоактивни източници в 
даден обект. Копие от акта на комисията за 
резултатите от инвентаризацията се представя 
на председателя на Агенцията за ядрено ре-
гулиране до края на първото тримесечие на 
всяка следваща календарна година.
(3) При установяване на липса, загуба, 
кражба, нарушаване на целостта или нерегла-
ментирано използване или изхвърляне на ра-
диоактивни източници или друго извънредно 
събитие, което може да доведе до неволно или 
преднамерено повреждане или унищожаване 
на радиоактивен източник или до злонамере-
ни действия с него, съответното предприятие 
трябва веднага да уведоми председателя на 
Агенцията за ядрено регулиране и органите 
на Министерството на вътрешните работи.
(4) Предприятията предоставят на пред-
седателя на Агенцията за ядрено регулиране 
отчетни данни от контрола на радиоактивните 
източници при поискване и осигуряват достъп 
и съдействие на инспекторите на агенцията 
при извършване на проверки в съответните 
обекти.
Чл. 121. (1) Предприятията предприемат 
технически и организационни мерки за оси-
гуряване на ефективен контрол и отчет на 
радиоактивните източници по отношение 
на тяхното местоположение, състояние, из-
ползване и съхраняване, включително при 
рециклиране или погребване на радиоактивни 
източници, след като вече са неизползваеми 
и не са необходими.
(2) Предприятията назначават правоспо-
собни лица, които да отговарят за вътрешния 
контрол върху радиоактивните източници, и 
уведомяват за тези лица Агенцията за ядрено 
регулиране.
Раздел ІІ
Oтчет и контрол нa високоактивни източници
Чл. 122. (1) Всяко предприятие, което 
използва или съхранява високоактивни из-
точници, осигурява периодични изпитвания, 
включително изпитвания за херметичност, 
базиращи се на международни и национални 
стандарти, с цел да се контролира състоя-
нието и целостта на всеки източник и да се 
гарантира неговата безопасност.
(2) Честотата на изпитванията за хер-
метичност на високоактивни източници се 
определя от председателя на Агенцията за 
ядрено регулиране в условията на лицензиите 
и разрешенията.
(3) Извън случаите по ал. 2 тестове за 
херметичност се провеждат и по предписание 
на инспекторите на Агенцията за ядрено регу-
лиране при осъществяване на текущ контрол.
(4) След изтичането на определения в про-
изводствената документация срок за безопасна 
експлоатация на високоактивен източник 
неговата херметичност се проверява поне 
веднъж годишно, ако източникът продължава 
да се използва.
(5) Резултатите от тестовете за херме-
тичност по ал. 4 се оценяват от комисия, 
назначена от председателя на Агенцията за 
ядрено регулиране.
(6) Комисията по ал. 5 дава заключение 
относно възможността за по-нататъшно без-
опасно използване на даден високоактивен 
закрит източник и предлага на председателя 
на Агенцията за ядрено регулиране срок за 
продължаване на експлоатацията на източни-
ка, като определя условията за това.
Чл. 123. Всяко предприятие, което използва 
или съхранява високоактивни източници, е 
длъжно:
1. да извършва проверка на целостта на 
всеки източник след всяко събитие, включи-
телно пожар, което би могло да го повреди, 
и да информира председателя на Агенцията 
за ядрено регулиране за такива събития и за 
предприетите мерки;
2. да уведомява своевременно председателя 
на Агенцията за ядрено регулиране за загуба, 
кражба или нерегламентирана употреба на 
източник, както и в случай на увреждане на 
източник или утечка от източник;
3. да уведомява своевременно председателя 
на Агенцията за ядрено регулиране за всеки 
инцидент или авария, довели до непредна-
мерено облъчване на работник или на лице 
от населението;
4. да удостоверява периодично пред Агенци-
ята за ядрено регулиране, че всеки източник, 
а когато това е необходимо, и оборудването, 
в което се намира източникът, са във видимо 
добро състояние и са на предвиденото място за 
използване или съхраняване (периодичността